ddrg/super_eurlex huggingface dataset:
2. Prinċipji. Tista’ ssir distinzjoni bejn tliet sitwazzjonijiet possibbli skont il-qafas regolatorju applikabbli u l-istandards dwar l-awditjar. Mistoqsija ewlenija (livell nru 2) — Tapplika jekk l-awditjar estern jitwettaq minn ditta professjonali u indipendenti tal-awditjar estern (settur privat) skont l-istandards ekwivalenti għall-istandards internazzjonali dwar l-awditjar. L-entità hi soġġetta għal awditjar estern li: — jitwettaq minn ditta professjonali tal-awditjar estern li hi indipendenti mill-entità u li tikkonforma mal-prinċipji fundamentali tal-etika professjonali, li jinkludu: l-integrità, l-oġġettività, il-kompetenza professjonali u d-diliġenza dovuta, il-kunfidenzjalità u l-imġiba professjonali? — jitwettaq skont standards tal-awditjar ekwivalenti għall-istandards internazzjonali dwar l-awditjar (International Standards on Auditing, “ISAs”) maħruġa mill-Bord tal-Istandards Internazzjonali tal-Awditjar u l-Aċċertament (International Auditing and Assurance Standards Board, IAASB)? Mistoqsija ewlenija (livell nru 2) — Tapplika jekk l-awditjar estern jitwettaq minn istituzzjoni nazzjonali tal-awditjar (settur pubbliku) skont l-istandards ekwivalenti għall-istandards internazzjonali dwar l-awditjar. L-entità hi soġġetta għal awditjar estern li: — jitwettaq minn istituzzjoni nazzjonali tal-awditjar jew minn istituzzjoni suprema tal-awditjar (pereż. qorti nazzjonali tal-awdituri jew korp ekwivalenti) li hi indipendenti mill-entità u li tikkonforma mal-prinċipji fundamentali tal-etika professjonali, li jinkludu: l-integrità, l-oġġettività, il-kompetenza professjonali u d-diliġenza dovuta, il-kunfidenzjalità u l-imġiba professjonali? — jitwettaq skont standards tal-awditjar ekwivalenti għall-prinċipji, għall-istandards u għall-gwida maħruġa mill-Organizzazzjoni Internazzjonali tal-Istituzzjonijiet Supremi tal-Awditjar (International Organisation of Supreme Audit Institutions, INTOSAI)? Mistoqsija prinċipali (livell nru 2) — Tapplika jekk l-awditjar estern jitwettaq minn korp tal-awditjar jew ta’ sorveljanza estern li jopera taħt qafas regolatojru jew istituzzjonalizzat speċifiku (pereż. awditur estern tan-NU) u li hu indipendenti mill-entità skont l-istandards ekwivalenti għall-istandards internazzjonali dwar l-awditjar. L-entità hi soġġetta għal awditjar estern li: — jitwettaq minn korp tal-awditjar jew ta’ sorveljanza estern li hu indipendenti mill-entità u li jikkonforma mal-prinċipji fundamentali tal-etika professjonali, li jinkludu: l-integrità, l-oġġettività, il-kompetenza professjonali u d-diliġenza dovuta, il-kunfidenzjalità u l-imġiba professjonali? — jitwettaq skont standards tal-awditjar ekwivalenti għall-istandards internazzjonali dwar l-awditjar (“ISAs”) jew l-istandards tal-INTOSAI?

../10
(1)

F’Mejju 2003, il-Kummissjoni adottat Komunikazzjoni lill-Parlament Ewropew u lill-Kunsill intitolata “Forest Law Enforcement, Governance and Trade (FLEGT): Proposal for an EU Action Plan” (L-Infurzar tal-Liġi, il-Governanza u l-Kummerċ fis-Settur Forestali (FLEGT): Proposta għal Pjan ta’ Azzjoni tal-UE), li għamlet appell biex jittieħdu miżuri sabiex jiġi indirizzat il-qtugħ illegali tas-siġar għall-injam billi jiġu żviluppati ftal-UEtehimiet ta’ sħubija volontarji ma’ pajjiżi li jipproduċu l-injam (il-“Pjan ta’ Azzjoni tal-UE”). Il-konklużjonijiet tal-Kunsill dwar il-Pjan ta’ Azzjoni tal-UE ġew adottati f’Ottubru 2003 (2) u l-Parlament Ewropew adotta riżoluzzjoni dwar dak is-suġġett fis-7 ta’ Lulju 2005 (3),
(48)

Fil-kawża Stardust Marine (6), il-Qorti tal-Ġustizzja indikat li, anki jekk l-Istat hu f'pożizzjoni li jikkontrolla impriża pubblika u li jeżerċita influwenza dominanti fuq l-operazzjonijiet tagħha, l-eżerċizzju effettiv ta' dak il-kontroll għal miżura partikolari ma jistax jiġi preżunt awtomatikament. Hu wkoll neċessarju li jiġi eżaminat jekk l-awtoritajiet pubbliċi għandhomx jitqiesu bħala li, b'xi mod jew ieħor, kinux involuti fl-adozzjoni tal-miżura kkonċernata. Il-Qorti għarfet li mhux dejjem jista' jkun possibbli li jintwera f'każ partikolari li l-miżuri meħuda minn tali impriża fil-fatt kienu adottati wara istruzzjonijiet tal-awtoritajiet pubbliċi. Għaldaqstant hi stabbilixxiet ċerti indikaturi li jistgħu jintużaw biex tiġi vvalutata l-imputabbiltà, li jinkludu (mingħajr ma jkunu eżawrjenti jew preskrittivi): (a) kemm l-impriża pubblika (f'dan il-każ Energinet.dk) tista' tieħu d-deċiżjoni bla ma tqis ir-rekwiżiti tal-awtoritajiet pubbliċi; (b) kemm id-direttivi (gwida) ipprovduti mill-awtoritajiet jitqiesu mill-impriża pubblika (f'dan il-każ Energinet.dk); (c) kemm l-impriża pubblika (f'dan il-każ Energinet.dk) hi integrata fl-istrutturi tal-amministrazzjoni pubblika; (d) in-natura tal-attivitajiet u t-twettiq tagħhom fis-suq f'kundizzjonijiet normali ta' kompetizzjoni mal-operaturi privati; (e) l-istatus ġuridiku tal-impriża pubblika (f'dan il-każ Energinet.dk) fis-sens tas-soġġettar ta' din għal-liġi pubblika jew għad-dritt soċjetarju ordinarju; (f) l-intensità tas-superviżjoni tal-awtorità pubblika fuq id-deċiżjonijiet meħuda mill-impriża pubblika (f'dan il-każ Energinet.dk).
1.

Għandhom japplikaw id-definizzjonijiet li ġejjin fir-rigward tal-formuli stabbiliti f'dan l-Anness: m total IBA metals tfisser il-massa totali tal-metalli fl-irmied tal-qiegħ tal-inċinerazzjoni f'sena speċifika; m IBA metal concentrates tfisser il-massa tal-konċentrati tal-metall isseparati mill-irmied grezz tal-qiegħ tal-inċinerazzjoni tal-iskart muniċipali f'sena speċifika; c IBA metals tfisser il-konċentrazzjoni tal-metalli fil-konċentrati tal-metall; m IBA metals tfisser il-massa tal-metalli fil-konċentrat tal-metall f'sena speċifika; m mhux metalliku tfisser il-massa tal-materjal mhux metalliku fil-konċentrat tal-metall f'sena speċifika; m MSW tfisser il-massa ta' skart muniċipali li jidħol f'operazzjoni ta' inċinerazzjoni f'sena speċifika; c metals MSW tfisser il-konċentrazzjoni tal-metalli fl-iskart muniċipali li jidħol f'operazzjoni ta' inċinerazzjoni; m W tfisser il-massa tal-iskart kollu li jidħol f'operazzjoni ta' inċinerazzjoni f'sena speċifika; c metals MSWI tfisser il-konċentrazzjoni tal-metalli fl-iskart kollu li jidħol f'operazzjoni ta' inċinerazzjoni; u m MSW IBA metals tfisser il-massa tal-metalli li joriġinaw mill-iskart muniċipali f'sena speċifika.
(10)

L-iskema ta' taxxa fuq it-tunnellaġġ tkopri l-introjtu miksub minn attivitajiet ta' trasport marittimu (11). Ir-Regolamenti dwar it-Tassazzjoni jirrikjedu li tiġi żgurata separazzjoni tal-kontijiet fir-rigward tal-attivitajiet ta' trasport marittimu u dawk li mhumiex (12). “Shipping Activities” huma ddefiniti bħala “the international carriage of goods or passengers by sea or the provision of other services to or by a ship as may be ancillary thereto or associated therewith including the ownership, chartering or any other operation of a ship engaged in all or any of the above activities or as otherwise may be prescribed” (13). (Teżisti fit-test tal-Att bl-Ingiż biss.)
(20)

Filwaqt li l-eżenzjoni jew is-sospensjoni ta' dawn il-partijiet mid-dazju estiż awtorizzata skont l-Artikolu 7(1) tar-Regolament (KE) Nru 88/97 tibqa' mhux affettwata, ir-referenzi għal dawn il-partijiet jenħtieġ li jiġu aġġornati. Tabella 2 Il-kodiċi addizzjonali TARIC Referenza ta' qabel Bidla 8605 Cicli Elios di Ragona Roberto & C. S.n.c. Via G. Ferraris 1050, IT-45021 Badia Polesine (RO), l-Italja L-isem, il-forma ġuridika u l-indirizz tal-kumpanija nbidlu għal: Cicli Elios Srl Via G. Ferraris 996/1030, IT-45021 Badia Polesine (RO), l-Italja 8749 Bikkel Bikes BV Magnesiumstraat 37, NL-6031RV Nederweert, in-Netherlands L-isem u l-indirizz tal-kumpanija nbidlu għal: Bikkel Bikes Group BV Magnesiumstraat 45, NL-6031RV Nederweert, in-Netherlands A168 CHERRI di Cherri Franco & C. s.a.s, Via Cagliari 39, IT-09016 Iglesias (CA), l-Italja L-isem, il-forma ġuridika u l-indirizz tal-kumpanija nbidlu għal: EGC srl Via Fontana 18, IT-45021 Milano, l-Italja A726 Avantisbike - Fábrico de bicicletas Lda Zona Industrial de Oiã - Lote C-21, PT-3770-068 Oiã, il-Portugall L-isem, il-forma ġuridika u l-indirizz tal-kumpanija nbidlu għal: Unibike OEM Factory S.A. Zona Industrial de Oiã - Lote C-21, PT-3770-059 Oiã, il-Portugall A966 Skilledbike Sp. z o.o. Olszanka 109, PL-33-386 Podegrodzie, il-Polonja L-indirizz tal-kumpanija nbidel għal: Brzezna 420, PL-33-386 Podegrodzie, il-Polonja A984 Blue Factory Team S.L. Calle Torres y Villaroel 6, Elche Parque Empresial, ES-03320 Elche, Alicante, Spanja L-indirizz tal-kumpanija nbidel għal: C/Juan de la Cierva 62, Elche Parque Empresarial, ES-03203 Elche, Alicante, Spanja C021 Kuisle & Kuisle GmbH Füssener Strasse 22a, DE-87675 Stötten, il-Ġermanja L-indirizz tal-kumpanija nbidel għal: Gewerbestrasse 14, DE-87675 Stötten, il-Ġermanja C207 Kenstone Metal Company GmbH Heideland 1-7, DE-24976 Handewitt-Weding, il-Ġermanja L-indirizz tal-kumpanija nbidel għal: Am Maikamp 8-12, DE-32107 Bad Salzuflen, il-Ġermanja C209 Gor Kolesa, proizvodnja koles, d.o.o. Partizanska cesta 12, SI-3320 Velenje, is-Slovenja L-indirizz tal-kumpanija nbidel għal: Primorska cesta 6b, SI-3325 Šoštanj, is-Slovenja
(38)

F'ittra bid-data tat-30 ta' Marzu 2009 (l-ewwel deċiżjoni tat-taxxa bil-quddiem), l-awtorità tat-taxxa Lussemburgiża kkonfermat li McD Europe hija meqjusa bħala kontribwent residenti Lussemburgiż u li bħala tali, hija tista' tibbenefika mill-ftehimiet dwar it-tassazzjoni doppja tal-Lussemburgu fis-seħħ. Barra minn hekk, l-awtorità tat-taxxa Lussemburgiża tikkonferma li fid-dawl tal-ispjegazzjonijiet mogħtija fit-talba għall-ewwel deċiżjoni tat-taxxa bil-quddiem, il-fergħa Żvizzera u l-fergħa Amerikana jidhru li huma stabbilimenti permanenti. L-awtorità tat-taxxa Lussemburgiża taċċetta għalhekk li l-profitti ta' McD Europe li huma attribwibbli għal dawn iż-żewġ fergħat huma taxxabbli fil-pajjiżi rispettivi tagħhom u jkunu eżentati mit-taxxa korporattiva fil-Lussemburgu. Għalhekk, l-ewwel deċiżjoni tat-taxxa bil-quddiem tikkonkludi dan li ġej: “En vue de bénéficier de ces exonérations au Lussemburgu, la société [McD Europe] doit annuellement apporter la preuve que ces revenus et biens ont été déclarés et soumis aux impôts respectivement en Suisse et aux Etats-Unis” (Sabiex tibbenefika minn dawn l-eżenzjonijiet fil-Lussemburgu, il-kumpanija [McD Europe] għandha tipprovdi prova annwali li dan id-dħul u dawn il-beni ġew iddikjarati u kienu taxxabbli fl-Iżvizzera u fl-Istati Uniti rispettivament) (28).
(98)

Barra minn hekk, il-Belġju kkontesta li l-GHA tat vantaġġi ekonomiċi lil PSA u AG meta adottat il-Miżuri 1 u 2. F'dan ir-rigward, il-Belġju rrefera għall-ġurisprudenza li fiha ġie kkontestat it-test tal-operatur f'ekonomija tas-suq, b'mod partikolari HAMSA vs Il-Kummissjoni (29), Il-Kummissjoni vs EDF (30), Spanja vs Il-Kummissjoni (31) u DM Transport (32). Il-Belġju enfasizza li l-azzjoni mill-awtorità kienet raġonevolment konsistenti – fi kliem ieħor “proporzjonata” – mal-pożizzjoni li kreditur privat seta' adotta f'ċirkostanzi simili.
—

F’The cook's guide to bread [il-gwida tal-ħobż] ta’ Christine Ingram u Jennie Shapter (1999), nistgħu naqraw deskrizzjoni interessanti ta’ dan il-ħobż: “The pan gallego often looks like a squashy cottage loaf with a top knot” [Il-“pan gallego” ħafna drabi jixbaħ ħobża ratba b’ħobża żgħira fuqha fil-forma ta’ “panina”].
2.

Dan l-Anness jistabbilixxi l-kundizzjonijiet speċifiċi li fihom, meta jsiru proċeduri dixxiplinari, inkjesti amministrattivi u investigazzjonijiet relatati ma’ kwistjonijiet li jikkonċernaw lill-persunal skont l-Artikolu 86 u tal-Anness IX tar-Regolamenti tal-Persunal, kif ukoll investigazzjonijiet fl-ambitu ta’ talbiet għal assistenza ppreżentati skont l-Artikolu 24 tar-Regolament tal-Persunal u fir-rigward ta’ allegati każijiet ta’ fastidju, il-kontrollur jista’ jirrestrinġi l-applikazzjoni tal-Artikoli 14 sa 21, 35 u 36 tar-Regolament (UE) 2018/1725 kif ukoll tal-Artikolu 4 relatat sa fejn id-dispożizzjonijiet tiegħu jikkorrispondu għad-drittijiet u għall-obbligi previsti fl-Artikoli 14 sa 21 tar-Regolament inkwistjoni, bl-għan li jiġu salvagwardati: (a) objettivi importanti oħrajn ta’ interess pubbliku ġenerali tal-Unjoni, bħall-kapaċità tal-Parlament Ewropew li jottempera għall-obbligi tiegħu skont ir-Regolamenti tal-Persunal u li jattwa l-politika interna tiegħu fil-qasam tar-reklutaġġ tal-persunal, f’konformità mal-Artikolu 25(1), punt (c), tar-Regolament inkwistjoni, (b) il-prevenzjoni, l-investigazzjoni, id-detezzjoni u l-prosekuzzjoni ta’ ksur ta’ etika għal professjonijiet regolati, f’konformità mal-Artikolu 25(1), punt (f), tar-Regolament inkwistjoni, (c) funzjoni ta’ monitoraġġ, ta’ ispezzjoni jew funzjoni regolatorja marbuta, anki jekk okkażjonalment, mal-eżerċitar ta’ awtorità uffiċjali f’każijiet imsemmija fl-Artikolu 25(1), punt (c), tar-Regolament inkwistjoni, f’konformità mal-Artikolu 25(1), punt (g), tiegħu, u (d) il-protezzjoni tad-drittijiet u tal-libertajiet ta’ suġġetti tad-data oħrajn, f’konformità mal-Artikolu 25(1), punt (h), tar-Regolament inkwistjoni.
1.

Għall-finijiet tal-intestaturi ex 2707, 2713 sa 2715, ex 2901, ex 2902 u ex 3403, il-“proċessi speċifiċi” huma dawn li ġejjin: (a) distillazzjoni f’vakwu; (b) ridistillazzjoni bi proċess ta’ frazzjonazzjoni b’ħafna reqqa (2); (c) xpakkar; (d) riformazzjoni; (e) estrazzjoni permezz ta’ solventi selettivi; (f) il-proċess li jinkorpora l-operazzjonijiet li ġejjin kollha: ipproċessar b’aċidu sulfuriku konċentrat, anidride oleu jew sulfurika, newtralizzazzjoni b’aġenti alkalini; tneħħija tal-kulur jew purifikazzjoni bi trab naturali attiv, trab attivat, faħam tal-kannol jew boksajt attivat; (g) polimerizzazzjoni; (h) alkilazzjoni; (i) isomerizzazzjoni.
Artikolu 4

Spezzonijiet mill-Istati Membri

1. Minn kull lott tal-kunsinna, għandhom jittieħdu kampjuni għall-eżaminazzjoni uffiċjali fir-rigward tal-Clavibacter michiganensis (Smith) Davis et al. ssp. sepedonicus (Spieckermann and Kotthoff) Davis et al., minn hawn' il quddiem “l-organiżmu speċifikat”. Kull kampjun għandu jkun magħmul tal-anqas minn 200 tuberu. F'każ li lott jaqbeż il-25 tunnellata metrika, għandu jittieħed kampjun għal kull 25 tunnellata u, barra minn hekk, għall-parti li tibqa' tal-lott.
ex ex 0210 1991 ex ex 1602 4910

Qnieżaħ tal-majjal fis-salmura jew imnixxef bl-ajra, sħiħ, f'biċċiet jew fi ftieti rqaq (“Coppa”)
DEĊIŻJONI TA’ IMPLIMENTAZZJONI TAL-KUMMISSJONI (UE) 2019/1729

tal-15 ta’ Ottubru 2019

dwar l-istandard armonizzat għall-valutazzjoni tal-konformità abbozzat b’appoġġ għar-Regolamenti (KE) Nru 765/2008 u (KE) Nru 1221/2009 tal-Parlament Ewropew u tal-Kunsill, għad-Direttiva 2006/42/KE tal-Parlament Ewropew u tal-Kunsill u għall-atti tal-Unjoni li jinkorporaw id-dispożizzjonijiet ta’ referenza tad-Deċiżjoni Nru 768/2008/KE tal-Parlament Ewropew u tal-Kunsill

(Test b’rilevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,

Billi:

L-EN ISO 19011:2018 hu verżjoni riveduta ta’ EN ISO 19011:2011, li r-referenza għalih hi ppubblikata f’Il-Ġurnal Uffiċjali tal-Unjoni Ewropea (5) u b’hekk jissostitwixxih. Għalhekk jeħtieġ li r-referenza għall-istandard armonizzat EN ISO 19011:2011 tiġi rtirata minn Il-Ġurnal Uffiċjali tal-Unjoni Ewropea. Biex l-operaturi ekonomiċi u l-korpi tal-valutazzjoni tal-konformità ta’ parti terza jingħataw iż-żmien meħtieġ biex jadattaw is-sistemi ta’ ġestjoni u l-metodi tal-awditjar tagħhom, rispettivament, għall-istandard armonizzat rivedut, jeħtieġ jiġi ddifferit l-irtirar tar-referenza għall-EN ISO 19011:2011.

ADOTTAT DIN ID-DEĊIŻJONI:

Artikolu 1

The reference of the harmonised standard EN ISO 19011:2018 —Il-linji gwida għas-sistemi ta’ ġestjoni tal-awditjar, (ISO 19011:2018), abbozzati b’appoġġ għall-atti tal-Unjoni elenkati fl-Anness ta’ din id-Deċiżjoni huma b’dan ippubblikati f’Il-Ġurnal Uffiċjali tal-Unjoni Ewropea.
24

Ceratophora spp. (Gremxul muqran)

0 – I Għandu jiġi inkluż fl-App. I

Is-Sri Lanka

Opponi l-elenkar tal-ġeneru fl-Appendiċi I, iżda aqbel li jinkludu C. erdeleni, C. karu, u C. tennenti fl-Appendiċi I u C. stoddartii u C. aspera fl-Appendiċi II. Kriterji bijoloġiċi għall-Appendiċi I huma ssodisfati minn tliet speċi (minn ħames speċi fil-ġeneru): C. karu, C. erdeleni u C. tennentii. L-Appendiċi II jidher aktar ġustifikat għal C. aspera u C. stoddartii. L-Unjoni ser tikkunsidra fil-pront kwalunkwe informazzjoni ulterjuri dwar l-elenkar propost jekk tiġi ppreżentata mill-proponent.
(6)

Železničná Spoločnosť Cargo Slovakia, a.s. (“ZSSK Cargo”) twaqqfet fl-2005 wara li l-operatur Železničná spoločnosť, a.s., inqasa, fi tliet kumpaniji ferrovjarji separati: Železnice Slovenskej Republiky – maniġer tal-infrastruttura, Železničná spoločnosť Slovensko a.s. – traffiku tal-passiġġieri u ZSSK Cargo – trasport tal-merkanzija. Il-Gvern Slovakk kien u jibqa’ l-fundatur u l-azzjonist ta’ 100 % ta’ ZSSK Cargo. Il-Ministeru tat-Trasport, il-Posta u t-Telekomunikazzjonijiet tar-Repubblika Slovakka jeżerċita d-drittijiet tal-azzjonist tal-Gvern.
Annessi C/3 u D/7 — Emendi possibbli għan-Noti ta’ Spjegazzjoni fir-rigward tal-“placebos” (plaċebos) u d-“double-blinded clinical trial kits” (kittijiet tal-provi kliniċi double-blinded) fl-intestatura 30.06 (Talba mill-Awstralja)

Fir-rigward tas-sentenza “The placebos of this heading also include [control vaccines] [controlled vaccines] [vaccines which are used as control substances and] that have been licensed for use in recognized clinical trials.” (Il-plaċebos ta’ din l-intestatura jinkludu wkoll [vaċċini ta’ kontroll] [vaċċini kkontrollati] [vaċċini li jintużaw bħala sustanzi ta’ kontroll u] li ngħataw il-liċenzja għall-użu fi provi kliniċi rrikonoxxuti.), l-Unjoni ma għandhiex tappoġġa ż-żieda ta’ din is-sentenza fit-test tal-punt (12) tan-NSSA tal-intestatura 30.06, peress li mhuwiex ċar x’tip ta’ sustanzi huma deskritti minnha. Jekk il-Partijiet Kontraenti l-oħra jiddeċiedu li jżiduha, l-Unjoni għandha tappoġġa l-“vaccines which are used as control substances” (vaċċini li jintużaw bħala sustanzi ta’ kontroll) (opzjoni 3), jew jekk tkun meħtieġa il-flessibbiltà, il-“control vaccines” (vaċċini ta’ kontroll) (opzjoni 1).

Fir-rigward tas-sentenza “[Active ingredients to be trialled can include herbal medicinal products [for therapeutic or prophylactic uses].]” ([L-ingredjenti attivi li jridu jsiru provi fuqhom jistgħu jinkludu l-prodotti mediċinali erbali [għal użi terapewtiċi jew profilattiċi].]), l-Unjoni għandha tibqa’ flessibbli rigward jekk tiżdiedx fit-test, iżda ma għandhiex tappoġġa lista miftuħa ta’ eżempji kif issuġġerit mid-delegazzjoni tal-Istati Uniti.
290.

Waseem AL-KATTAN (magħruf ukoll bħala Waseem, Wasseem, Wassim, Wasim Anouar Al-Kattan, Al-Katan, Al-Qattan, Al-Qatan; وسيم قطان, وسيم أنوار القطان)

Sess: raġel Data tat-twelid: 4.3.1976 Nazzjonalità: Sirjana Kariga: President tal-Kamra tal-Kummerċ tal-Provinċja tal-Pajsaġġ ta' Damasku (Rurali) Qraba/soċji kummerċjali/entitajiet jew sħab/konnessjonijiet: Larosa Furniture/Furnishing; Jasmine Fields Company Ltd.; Muruj Cham (Murooj al-Cham) Investment and Tourism Group; Adam and Investment LLC; Universal Market Company LLC; Teżorier tal-Federazzjoni tal-Kmamar tal-Kummerċ Sirjani

Negozjant ewlieni li jopera fis-Sirja li jibbenefika minn u jappoġġa r-reġim. Sid ta' għadd ta' negozji u kumpanniji azzjonarji b'interessi u attivitajiet f'diversi setturi ekonomiċi bħall-proprjetà immobbli, l-industrija tal-lukandi lussużi, u ċentri kummerċjali. Wasseem Al-Kattan laħaq malajr negozjant ewlieni billi impona taxxi fuq oġġetti li ddaħħlu b'kuntrabandu fil-Lvant ta' Ghouta meta kien taħt assedju, u issa huwa involut f'forom aggressivi ta' klijenteliżmu għall-benefiċċju tar-reġim. Wasseem Al-Kattan jibbenefika finanzjarjament minn aċċess preferut għal offerti pubbliċi kif ukoll għal liċenzji u kuntratti mogħtija minn aġenziji tal-gvern minħabba r-rabtiet mill-qrib tiegħu mar-reġim.
Iż-żona ta’ sorveljanza

In Thessaloniki Regional Unit: — Municipality of Lagada, — Municipality of Volvis. In Serres Regional Unit: — Munipality of Iraklia, — Municipality of Serron, — Municipality of Amfipolis, — Municipality of Emmanouil Pappa, — Municipality of Neas Zichnis.
(2)

jiddaħħlu l-Artikoli li ġejjin: “Artikolu 3d Kategoriji ta’ riskji ta’ probabbiltà baxxa b’impatt għoli Għall-finijiet li jiġu stabbiliti kapaċitajiet ta’ rescEU neċessarji għal rispons għal riskji ta’ probabbiltà baxxa b’impatt għoli, il-Kummissjoni għandha tqis dan li ġej: (a) l-imprevedibbiltà jew in-natura straordinarja tad-diżastru; (b) l-iskala ta’ diżastru, inklużi mases ta’ vittmi, mases ta’ mwiet, u spostament tal-massa; (c) id-durata mdewma ta’ diżastru; (d) il-grad ta’ kumplessità ta’ diżastru; (e) ir-riskju potenzjali ta’ tfixkil serju tal-funzjonament tal-gvern nazzjonali, inkluż il-provvediment ta’ servizzi soċjali, ambjentali, ekonomiċi u tas-saħħa pubblika, jew it-tfixkil tal-infrastruttura kritika msemmija fl-Artikolu 2(a) tad-Direttiva tal-Kunsill 2008/114/KE (*1); (f) il-firxa ġeografika, inkluż il-potenzjal tal-impatti li jinfirxu lil hinn mill-fruntieri; (g) fatturi oħrajn bħall-attivazzjoni fil-modalità sħiħa tal-Arranġamenti Integrati tal-UE għal Rispons Politiku f’Sitwazzjonijiet ta’ Kriżi (IPCR) tal-Kunsill jew l-invokazzjoni tal-klawżola ta' solidarjetà skont l-Artikolu 222 tat-Trattat dwar il-Funzjonament tal-Unjoni Ewropea.” “Artikolu 3e Kapaċitajiet ta’ rescEU stabbiliti biex jirrispondu għal riskji ta’ probabbiltà baxxa b’impatt għoli 1. Kapaċitajiet li jikkorrespondu għal avvenimenti kkaratterizzati mill-inqas minn tnejn mill-kategoriji, kif speċifikati fl-Artikolu 3d, għandhom jiġu stabbiliti bl-objettiv li jirrispondu għal riskji ta’ probabbiltà baxxa b’impatt għoli. 2. Għal kull kapaċità ta’ rescEU ddefinita skont l-Artikolu 2(2), il-Kummissjoni għandha tikkunsidra jekk il-kapaċità tistax tiġi stabbilita biex tirrispondi għal riskji ta’ probabbiltà baxxa b’impatt għoli. 3. Il-kapaċitajiet ta’ rescEU msemmija fil-punti (c), (d), (e) u (f) taħt l-Artikolu 2(2) għandhom jiġu stabbiliti bl-għan li jimmaniġġjaw riskji ta’ probabbiltà baxxa b’impatt għoli. L-assistenza finanzjarja tal-Unjoni għandha tkopri kull spiża neċessarja biex tiżgura d-disponibbiltà u l-iskjerabbiltà tagħhom, f’konformità mal-Artikolu 21(4) tad-Deċiżjoni Nru 1313/2013/UE. 4. Meta l-kapaċitajiet ta’ rescEU msemmija fil-punti (c), (d), (e) u (f) taħt l-Artikolu 2(2) jiġu skjerati skont il-Mekkaniżmu tal-Unjoni, l-assistenza finanzjarja tal-Unjoni għandha tkopri 100 % tal-ispejjeż operazzjonali, f'konformità mal-Artikolu 23(4b) tad-Deċiżjoni Nru 1313/2013/UE. (*1) Id-Direttiva tal-Kunsill 2008/114/KE tat-8 ta’ Diċembru 2008 dwar l-identifikazzjoni u l-indikazzjoni tal-Infrastruttura Kritika Ewropea u l-valutazzjoni tal-ħtieġa għat-titjib tal-ħarsien tagħhom (ĠU L 345, 23.12.2008, p. 75)."
DEĊIŻJONI TAL-KUNSILL (UE, Euratom) 2020/456

tas-26 ta’ Marzu 2020

li taħtar membru, propost mir-Renju tad-Danimarka, fil-Kumitat Ekonomiku u Soċjali Ewropew

IL-KUNSILL TA' L-UNJONI EWROPEA,

Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,

Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,

Wara li kkunsidra l-proposta mill-Gvern Daniż,

Wara li kkunsidra l-opinjoni tal-Kummissjoni Ewropea,

Billi:

ADOTTA DIN ID-DEĊIŻJONI:

Artikolu 1

Is-Sa Ulla Moth-Lund CHRISTENSEN, Member of the Board of the Women's Council Denmark, hija b'dan maħtura membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2020.